
LUDO DE KRUELA FARSO MELODII) DE PRINTEMPO 


Sub nebulo de Londono, ekstariĝis internacia komitato por zorgi ke 
la solvo de la hispana milito estu afero nur de hispanoj. Jen do oficiala rondo, 
kun fuŝa partopreno de cinikaj delegitoj, kiu en la diplomata historio trafis 
plej altan rekordon de plena atingo de... la mala celo! 

Aperas troe la pruvoj pri la fakto ke la ribelintaj generaloj, sub patosa 
masko de «hispanismo», estas nur obeemaj k humilaj pulĉineloj, kies fade- 
noj dependas de la fremdaj fingroj de tiuj despotoj, kiuj sklavigas la popolojn 
de Germanio k Italio; tiu vero ne estis baro en la stranga konsisto de la 
grava komitato, kiu fondita, almenaŭ ŝajne, por eviti eksterajn intervenojn en 
la intimaj aferoj de Hispanio, entenis mirinde siajn proprajn sabotistojn. 

La faŝistaj ŝtatoj plenumas lojale 1a malplenumon de siaj kompro- 
misoj, laŭ nova tuteca koncepto pri solena subskribo k honora promeso en 
traktatoj k akordoj. En la komenco, la fama komitato unuanime decidis la 
ne-intervenon de fremdaj elementoj en la konflikto. Germanio k Italio akceptis 
la akordon; sed ili, fidelaj al siaj specialaj normoj, male ne-intervenis per 
abunda livero de moderna materialo k amasa ekspedo, al ribelintoj, de sol- 
datoj—miloj k miloj—laŭ regulaj divizioj kun ĉiuj neĉesaj teknikistoj. Dume la 
naiva aŭ falsa konscienco de la demokratoj strute restis trankvila! 

Kun duono da sp’cno plus duono da friponeco, tra la nuba vualo de 
Londono, la komitato rigardis la suferojn de nobla popolo, kun enuo de 
hirurgo aŭ kun ĝuaĉo de murdisto kiam l enigas klingon de tranĉilo en la 
karnon de vivanto... La popola opinio internacia flaris la signifon de nia 
lukto; venis al Hispanio, dise k per propra risko, veraj volontuloj, bonaj 
amikoj de la justo k libero, por lukti apud legitima registaro; tial la komitato 
decidis formale malpermesi la eniron de volontuloj. Kun serioza mieno, la 
servistoj de Mussolini k Hitler, en tiu diplomata farso, subskribis la akordon 
kies aplikon oni fiksis por la 20. de Februaro. Post tiu dato rigore ĉesis la 
vcno de internaciaj laboristoj por defendi liberon kontraŭ despotismo, sed 
floris la eniro, tra ribela zono, de italaj regimentoj por rabi pecojn de nacia 
teritorio. Tamen oni devas sincere konfesi, ke la faŝistoj, en ĉi tiu okazo, ne 
kraĉis sur sian subskriban signon, ne!, la akordo temis nur pri volontuloj k 
certe ne pri devigaj soldatoj... 

Denove la komitato, kun embrio jam de miro, konstatis ke la hispana 
popolo, ansfataŭ ol morti pro ĝiaj medikamentoj, ankoraŭ havis buŝon por 
laŭte denunci la trompon k... pugnojn por venkobati la invadintojn en ebenaj 
kampoj de Guadalajara. Nova turno de premilo al nia gorĝo estis la fia ideo, 
!aŭ tre makiavela sugesto, proponi konfiski aŭ senvalorigi la riĉan provizon 
de oro, flava metalo, sub aĉa preteksto, ke la legitima trezoro de la nacio— 
frukto, el la ŝvito de kelkaj generacioj, kiun nun la legitima registaro devige 
ekmovas por d^fendi ĉifitajn rajtojn—-apartenas al ĉiuj hispanoj jesl tiu fi- 
nanca bazo, unuan fojon, estas je la servo de la hispanoj, kiuj kreis ĝin per 
laboro k sufero. La kruelaj ribelintoj ne povis rabi nian kuraĝon nek povis 
kapti la ŝtatan trezoron; nun iliaj advokatoj pretendas ja sfulte eviti 1a poten- 
con, kiun la kapitalistoj mem jaluze donis al tiu minerala flavajo. 

En frenezo de furiozeco pro heroa defendo de Madrido,/kiu aroge sta- 
ras nevenkebla, 1a faŝismo perdas bridojn de prudento, La batoj en la milita 
fronto, fortiras la kurtenon de la komitata farso. Nude aperas, antaŭ la pu- 
bhko, la misteroj de la kunsida tablo, kiu, sen brilo de veluro, estas nur mal- 
delikata lignajo por salfoj de histriono aŭ por ludoj de mallerta jonglisto. 
Delegito de la «cezaro» parkeris, ke la faŝistaj «volotituloj» ne eliros de His- 
panio pli frue ol post la venko de la «nacia» armeo! Tiu provokema deklaro 
ne estas jam kraĉo kontraŭ subskribon sed fulma ŝtormo en la malseka 
atmosfero de Londono, kiu eble bezonas flari hejme la haladzon de basaj 
ruktoj por veke k eke malfermi. la palpebrojn. 

Hipokrita ludo de farso povas esti reala sperto de tragedio! 


La tempo. indiferenta al homaj konfliktoj, 
en daŭra senhalta turnado, disvolvas, dum 
fajras milito. Ia gajajn kolorojn de floroj k 
herboj de sia nun ĵusa printempa sezono. 

En la fromoj de la libereco, la bravaj 
soldatoj de nia Popola Armeo jam perceptas 
la favorajn ŝanĝojn de vetero per la milda 
kareso de varmeta vento, kiu anstataŭas la 
froslajn uraganojn aŭ la ŝtormajn muĝojn 
de la viniro. Zigzagas tranĉeoj tra kampoj 
ebenaj, pompe verdiĝintaj kun helaj vegetaj 
juveloj de floretoj modesiaj. Rampas para- 
petoj grimpante supren al montoj imponaj, 
majestaj k altaj, kie la timiano, kun la ros- 
mareno aŭ kun la lavendo, parfumas la 
aeron, kiu portas ŝvebe la sekan k akran 
odoron de nigra pulvoro, kun stranga sim- 
fonio de veoj ĝemantaj k himnoj arogaj^ en 
apoteoza mikso, kiam siblas kugloj k ton- 



dras eksplodoj de obusoj, laŭ furioza kon- 
kuro inter la kruela vintro, kiu reakcievolas 
eternigi neĝojn k la vigla socia printempo, 
kiu obstine luktas por fekunde varmigi la 
facon de V mondo etendante ŝur ĝin tre 
riĉan tapiŝon el rozoj k diantoj... 

Ankaŭ, tra la vejnoj de la korpo, kuras 
flue dum printempo nova sango kun forta 
oksig^no, kiu jetas eksteren, tra poroj de 1’ 
haŭto, malpurajn humorojn. Balailo de mi- 
kroboj estas do la ĉarma sezono de la belaj 
flor.oj k tiu nova freŝa likvoro, ruĝa kiel pa- 
pavo, de Ia homa viviganja suko incitanta 
tikle amon k volupion! » 

La faŝismo estas tumoro, kiun jam ku« 
racas ofensive la hispana popolo, oferanta 
nunjare Ia brilon de amuzaj festoj k Ia ĝojon 
de viglaj dancoj, pro deviga sorto k alta 
honoro batali sufere por donaci pacon k 
eviti sklavecon al tuta cetera homaro. So- 
lena devas esti, eĉ kun funebra nuanco, la 
takto de nia printempa melodio. Tamen, 
Hispanio, kiu scias kuraĝc elteni fizikajn 
turmentojn, rigardante pereon de sia junu- 
laro k la detruon de siaj monumentoj k mu- 
zeoj sed ankaŭ haltiganie, unuan fojon en 
Eŭropo, Ia paŝojn de la apaĉo internacia, 
tute ne povas evili, nun mem, la evoluon de 
la naturo, kig trudas fatale, sed ho, kiel 
mirinde! Ia burĝonojn de la arboj k la florojn 
de citronoj k oranĝoj en parkoj aŭ en ĝar- 
denoj, kie dum la nokto regas, en potenca 
sensualismo, diskretaj petaloj de jasmeno. 

POPOLA FRONTO 


I |_ I KAJ ISill 


DU MILITAJ METODOJ 


Kvankam ne jam aktualaj, jen du 
raportoj prezentantaj du malsamajn 
kondutojn en milito. Ni esperas, ke 
nia legantaro eltiros adekvatan kon- 
kludon. Niavice. ni flankenlasas pluan 
antaŭparolon ĉar la faktoj parolas 
sufiĉe laŭte per si mem.. 


S-ro. Edmond L. Taylor, prezi- 
danto de la «Asocio de anglaj k ame- 
rikaj ĵurnalistoj en Eŭropo* kores- 
pondanto de «The Chicago Tribune» 
sin turnis parole al aŭdantaro de Pa- 
rizo, komence de Novembro, kun jena 
raporto, kiun ni ekstraktas^ 

«Mi volas konstatigi, ke nenia dok- 
trina antaŭjuĝo influas miajn vortojn. 
Mi ne estas socialisto, mi ne estas eĉ 
liberalulo k mi'ne estas certa pri tio, 
ĉu mi estas demokrato. Mi ne scias, 
kio mi ĝuste estas, sed mi deklaras, 
ke mi ne indignas nek surpri?iĝas se 
oni nomas min «faŝisto». Krom tio, 
mi hazarde estas katoliko, ne tre ak- 
tiva sed katoliko. Ne ekzistas ia ajn 
persona kontraŭeco inter la hispanaj 
ribeluloj k mi. Tamen, mi pensas k 
kredas, ke la soldatoj de Franko 
estas furiozaj hundaĉoj. 

Mi tute ne povas aprobi la kon- 
duton de tiuj, kiuj agas kiel sovaĝaj 
bestoj k sin turnas al tutmondo pro- 
klamante sin Pioniroj de la okcidenta 
kristana Civilizo.» • 

Post tio, S-ro. Taylor, kiu estis 
akompananta la militan kolonon de 
Yagŭe k tiun de generalo Varela el 
Ekstremaduro ĝis la ĉirkaŭaĵoj de 
Madrido, kiam la registaranoj maP 


havis organizon k militajn ilojn, ra- 
kontis la terurajn scenojn, kiujn li 
mem vidis. Li priskribis amasajn fu- 
silmortigojn, ŝtelojn k rabojn,- sen- 
notnbrajn atencojn al ĉiu homa rajto. 
Li parolis pri tiu religiema sinjorino, 
kiu en Talavera petis de la ribela 
komandanto permeson por enviciĝi 
ĉe la taĉmentoj da ekzekutistoj «ĉar 
tiu okupo plaĉis al ŝi» k pri kies deziro 
oni konsentis. Li rakontis la masa- 
kron al vico da kaptitoj en Toledo, 
unu el kiuj malhavis jam sian 
kapon k spite tiun kripligon li restis 
kunligita al siaj malfeliĉaj kunuloj. 
Ili estis dudek kvar. Poste li vidis 
aliajn kvindek pafmortigitojn, kuŝan- 
taj kun la vizaĝoj kontraŭ la tero,» 

Ankaŭ li raportis pri la buĉado 
en la Hospitalo de Sankta Johano en 
la sama urbo, dirante kiel la legianoj 
murdadis tie per bajoneto ĉiujn vun- 
ditajn respublikanojn. 

Mi konvinkiĝis—diris S-ro Taylor 
—ke jam pereis en tiu milito duona 
miliono da hispanoj. La plejmulto el 
ili mortis kontraŭ la ekzekuta muro. 

Ne temas nur pri militkaptitoj. Ĉiu- 
tage en Burgos k en ĉiuj urboj regataj 
de la ribelintoj, oni arestas homojn, 
kun indiferento pri sekso, akuzataj 
esti iam aliĝintaj la maldekstrajn par- 
tiojn k ĉiunokte ili estas mortigataj 
kiel hundoj Franko ne pova 9 s venki 
sen teroro. Ankaŭ li ne povas sukcesi • 
sen la kunhelpo de la trupoj de maŭ- 
roj k de la fremda faŝismo; ne pro 
tio, ke iliaj kontraŭstarantoj posedas 
bonegan armeon, ĉar lojalaj soldatoj 

estas tute simple volontuloj, sed pro 
tio ke la popolamaso malamas la 
tiranojn sub la flago de faŝismo.» 

Badajoz, Talavera, Toledo, Mala- 
go! Tiel parolis tiu eksterlanda gaze- 
tisto, akompaninto de la ribela armeo 
en ĝia triumfa marŝo ĝis la halto 
antaŭ la sojlo de Madrido. 

Samtempe, fine de Oktobro, la 
registaranoj atakis Oviedon. Estisla 
samaj tagoj, dum la fasistoj kruele k 
aroge jam estis apud Madrido, kiam 
la bravaj milicanoj, sentimaj malgraŭ 
sia maltaŭga armilaro k manko de 
municio, atakadis la nordan urbon 
arde k kuraĝe. Tiam la atako mal- 
sukcesis, antaŭ la ĝustatempa alveno 
de faŝistaj kolonoj perfekte ekipitaj 
cl Galizio... Sed la milicanoj ne nur 
rezistis, sed eltenis la sieĝon. Nus la 
lojalaj armeanoj ree ekpenetras la 
urbon k estas oportune publikigi unu 
el la proklamoj, kiuj tiuokaze estis 
dissendataj, kies teksto estas jena. 


« 


AL LA ARMEO DE ASTURIO! 


La improvisitaj armitaj grupoj da milicanoj, en la unuaj momentoj de la ribeio, trans- 
formiĝis jam en normalaj regimentoj de kuragaj soldatoj. jen parado de la 

nova Popola Armeo 


Hodiaŭ vi elpaŝos la triumfan 
vojon, kiun vi laŭiros kun la aliaj 
korpusoj de la Norda Armeo. 

Nian venkon ni valorigu per la 
plej skrupulaj procedoj k digno. Ni 
iras liberigi Oviedon, ne ĝin sango- 
plenigi nek detrui. Post ni, alvenos 
la popola justeco k nur ĝi juĝos k 
aplikos la necesan punon. Tiu agma- 
niero, kiun postulas de vi la militista 
disciplino, propravole akceptita, estas 
deviga kun pli da forto, pro la nobla 
humana enhavo de viaj politikaj k 
sociaj doktrinoj, pro kiuj vi batalas k 
pro kiuj tiom da kamaradoj mortis. 
Ni ne luktas por efektivigi venĝon. 
Ni mortas, se necese, por atingi ven- 
kon, kiu ebligos al ni starigi la mor- 
gaŭon sur pli justa bazo. • . ’ 

Ju pli ni povos montri pura nian 
triumfon al la rigardoj de la mondo, 
des pli grava ĝi estos. Homoj de As- 
turio, popolaj milicanoj! Pro via sen- 
makula historio, pro la memoro de la 
kamaradoj falintaj dum Oktobro en 
la jaro 1934, ekstarantaj hodiaŭ en 
siaj tomboj por ĉeesti la mainovan 
epopeon, fiere vidante la frukton dc 
sia heroeca sinofero; pro ĉio, kio vi 
reprezentas, vi ne povas ne plenumi 
la esperojn, kiujn oni havas je vi. 

Vi estas por la mondo la ministoj 
de Asturio. Nenia diferenco estas inter 
vi. A1 ĉiuj ni nin turnas kun la peto, 
k ni tion esperas, ke vi faros la defi- 
nitivan klopodon, kiu kondukos nin 
al la venko k al la gloro.» 

Ciu agas laŭ sia naturo. La faŝis- 
toj agas faŝiste. La antifaŝistoj nc 
povus agi sammaniere ĉar iliaj prin- 
cipoj estas malsamaj. Malsamaj, sek- 
ve, estas iliaj procedoj en milito k 
dum rekonstruado en la paco. 


Devizo jam aktuala: floru tutmonde la Popola Pronto Esperantista! 

OFICIALA PROTESTO 



K-do. Alvarez del Vayo 
aŭ la voĉo de Hispanio 


DUM POPOLO BATALAS POR EFIKA DEFENDO DE SIA 6RUND0, 

ESTAS BONA KOMPLEMENTO, KANCELARIA PROTESTO, PRO 
ITALA INVADO, POR SENMASKIGO DE FRIPONOJ 

La hispana rainistro pri cksteraj aferoj sendis oficiale k denunce, je nomo 
de nia profanita lando, jenan noton al sekretario de.la Ligo de Nacioj: 

«La deklaroj de italaj oficiroj k soldatoj kaptitaj dum lastaj pasintaj tagoj en 
sektoro Guadalajara, nediskuteble konfirmis la partoprenon de regulaj unuoj de itala 
armeo, senditaj por batali sur hispana teritorio, en malobeo de artikolo 10 a de la 
Pakto, laŭ kiu «la merobroj de la Ligo sin devigas respekti k subteni, kontraŭ ĉia ekstera 
atako, la teritorian integron k la politikan sendependecon de ĉiuj membroj de la Ligo», 

E1 tiuj deklaroj, faritaj antaŭ hispanaj aŭtoritatoj, oni konsta*as jenon: La 6. 

Februaro k sekvantaj tagoj elŝipiĝis en haveno Kadiz el itala ŝipo Sicilia k aliaj, mul- 
tenombraj italaj trupoj, tute armitaj k ekipitaj. Ili estis koncentrigitaj en Puerto de Santa Maria k poste transportitaj 
al fronto en Guadalajara por komenci nunan ofensivon. Ĝin realigas kvar divizioj, nome: la unua, dua k tria aivizioj 
de «nigraj ĉemizoj» komandita de generalo Nuvoloni, kiu postenas en Erihuega k la unua divizio «Littoria» koman- 
data de generalo Bergonzoli, kies komanda loko estas Almadrones. Tiun korpuson estras generalo Manzini, kiu 
deĵoras en Algora. La atakantaj fortoj estas kompletigataj per du specialaj brigadoj, unu konsistanta el regulaj italaj 
k germanaj soldatoj k alia,kiu konsistas el germanaj soldatoj k kvar rotoj de carabinieri motorigitaj. Ĉiu divizio havas 
du regimentojn de tri batalionoj kun 650 soldatoj k konsistas el kvar rotoj, tri de fusiloj k alia de mitraliloj «Fiat». 
Ĉiu regimento havas grupon de rapidaj kanonetoj de 45, alian de 65*17, alian de 75‘27 k alian de 100*17, ĉiuj 
grupoj de tri baterioj kun kvar kanonoj instalitaj sur aŭtomobiloj k traktoroj; baterio antiaera de 20 mm. k 260 pafoj 
po minuto; bataliono de 50 tankoj provizitaj de mitraliloj «Fiat», de antitankaj mitraliloj de 8 k aliaj de kanonoj de 47; 4 
roto de gasoj k flamĵetiloj, fajristoj, brankardistoj k radiotelegrafistoj. Ĉiuj divizioj estas motorigitaj. Ĉiu bataliono 
havas 70 ŝarĝaŭtomobilojn krom la koncerna rezervo. Inter tiuj batalionoj troviĝas jenaj: 500, 624, 824, 835 k 840. La 
aeraj fortoj konsistas el tri eskadroj germanaj k kvar italaj; ĉiu eskadro havas dekdu aeroplanojn. La italaj aviadiloj 
estas de la markoj «Fiat», «Savoia» k «Rotneo*. Estas tuj alvenontaj du aliaj italaj divizioj. La supera komandantaro 
celas kapti Madridon dum itala k germana eskadroj, sub preteksto de marborda kontrolo, atakos Barcelono k Valencio. 

Tiuj estas la deklaroj faritaj de Antonio Luciano, aktiva komandanto de regula itala armeo, estro de mitraliloj 
de la unua divizio «Littoria»; Achilles Sacchi, leŭtenanto de itala armeo, de la tria divizio de «nigraj ĉemizoj»; Giu- 
seppe Moretti, de unua roto de bataliono 835; Andrea Cappone, de bataliono de kanonetoj 835; Francesco Lodo, 
fusilisto de bataliono 835; Giuseppe Rossetto, de dua roto de bataliono 624, k. t. p. 

Tiaj faktoj konsistigas atakon al «la teritoria integro k politika sendependeco» de Hispanio k montras 'serion 
de plenumitaj faktoj, kiuj reproduktas kun kreskanta danĝero, la situaciojn kontraŭajn al internacia juro, kiujn kreis 
lastatempe la faŝistaj ŝtatoj. Tio ankaŭ kreas apelacion al milito sen antaŭa deklaro, nova k danĝera sistemo 
denuncata de la reprezentanto de Hispanio antaŭ la Kunveno de septembra monato. * 

La Registaro de la Respubliko konsideras, ke ekde la starigo de la Ligo de Nacioj, neniam okazis en eŭropa 
kontinento tiom skandale grava perfido al ĉies internaciaj devoj; k per la sama lojala spirito al tiu institucio, kiu 
pravigis en Decembro la peton pri eksterordinara kunsido de la Konsilantaro por denunci situacion «kapabla danĝe- 
rigi la internaciajn rilatojn k minaci la pacon», hodiaŭ sciigas al Via Ekscelenco tiajn faktojn, kun peto urĝe komu- 

niki ilin al ĉiuj ŝta.oj mcmbroj de la Ligo. _ _ Ju1io ALVAREZ DEL VAYO ' . 


FRANCIO EN LA VICO... 

La faŝista manifestacio de Clichy, kiu motivigis surstratan 
proteston de franca Popola Fronto, Iransformita en publika batalo, 
kun pli ol kvardek vunditoj k kelkaj mortigiloj, montras ke demsa 
pulvejo, manipulita de Faŝismo, fakte ekzistas ankaŭ en Francio. 

ĉio havas internacian rilaion en ĉi tiu tragedia k konvulsia 
stertoro de la faŝismo. La univcrsalaj gvidistoj de ĉi tiu abomena 
teorio — Romo k t3erli.no kiel akso—, kiam komprenis. ke Madrido 
ne estas konkerebla, komencis agiti siajn kunkulpulojn de Francio, 
unuiĝintaj en la vicoj de la malaperintaj tfajraj krucoj» de La 
Rocque. hodiaŭ kun la etikedO de la Franca Socia Partio. 

De la ekapero de nia gazelo, ni estas avertante al ĉiulandaj 
proleioj, ke nia batalo ne estas nacia, ke iliaj politikaj interesoj 
en ĉi tiuj momentoj estas ligitaj al la niaj, ke la malamikoj de la 
libero k de la progreso ne haltos en Ia Pirineoj. Sed, bedaŭrinde, 
la francaj polifikistoj rrontriĝis en ĉi tiu okazo surdaj k mutaj 
rilate al Hispanio. Kaj ne nur rilate al liberala k revolucia Hispa- 
nio sed eĉ rilate al la propra Francio, kiel montras Ia okazintajoj. 


Francio ne aŭdis Ia alarmajn kriojn de Hispanio. Ĉu ĝi aŭdos 
nun la pafojn de Clichy? ĉu scios ĝi taksi la signifon de tiu sanga 
prologo? La nuna Francio, kiel la brava Hispanio de julio 1956, 
havas interne de sia propra hejmo k interne de la plej fundamen- 
taj organoj de la nacio, siajn malamikojn. Tie, kiel ĉi tie, ekzistas 
subaĉetita gazetaro je la servo de Germanio k de Italio; lie, kiel 
ĉi tie, ekzistas ŝtatoficistoj je la servo de la faŝismo; tie, kiel ĉi 
tie, ekzistas sub masko de religio, ruza pastraro je la servo.de la 
reakcio; tie, kiel ĉi tie, ekzistas granda despota burĝaro malamika 
de la laboristaro, k, fine, ĉi tie kiei tie, ekzistas ankaŭ subfosita 
armeo je la servo de la tiranio... 

Ni atendas la reagon de la demokrata Francio antaŭ la gravaj 
okazintajoj de Clichy. Sed ni atendas sen ia espero....Nur la 
sinteno de la proletaro povus esti decida en ĉi tiuj danĝeraj 
momentoj. Pro tio ni aplaŭdas Ia deklar.on de la duontaga striko 
k la postulon pri hkvido de la faŝistaj ligoj. Sed ni atendas anko- 
raŭ pli gravaj k energiajn decidojn fare de tiuj, kiuj verkis la plej 
brilajn paĝojn en la historio de la progresema homaro! 

Prcskaŭ groteskaj epizodoj okazis en Hispanio, kiel anonco 
de la nuna tragedia milito. Malmultaj respondecaj gvidantoj sciis 
taksi la minacon. Ke la averto de Clichy ne estu vana alarmo! 

SANKTA HISPANIO! 

Estas necese aparteni al iu registaro por ĝuste 
kompreni kiom malfacile estis por ni, socialistoj, montri 
nian aliĝon al la politiko de «ne-interveno». En Belgio, 
Svedio, Norvegio k Ĉeĥoslovakio, ministro pri eksteraj 
aferoj, eĉ se li estas socialisto, havas preparitan res- 
pondon, kiam oni riproĉas al li pri neŭtraleco rilate al 
konflikto inter amika registaro k militista ribelo.—«Kion 
vi deziras? kion ni povas fari? ĉu estas ni solaj kiuj 
. devas esti helpemaj? Estas la registaro de franca Popola 
Fronto, kiu havis la iniciativon. Ĉiuj grandaj potencoj, 
Sovetio inkluzive, estas aliĝintaj al tiu akordo». 

«Hispanio, Hispanio!» Tiu estas la titolo de la 
verko de Jean Richard Bloch, eble la verko plej agrabla, 
kiun oni kreis pri la kalvario de hispana popolo. La 
aŭtoro klarigas kiaj estas la influoj, kiuj decidigis his- 
panan registaron aĉeti en Francio armilojn k municion; • 
*kiel Francio decidis, la 7. Aŭgusto, antaŭ ol aliaj landoj, 
la embargon de milita materialo destinita al Hispanio. 
Oni povas skribi, retrospektive, longan epilogon pri la 
decido, en tiu aspekto, kiu rilatas al riskoj de milito, ' 
kiel natura sekvo de malsaĝa sinteno. 

Miaflanke, mi tute estas konvinkita, same ol Riĉhard 
Bloch, ke danĝero pri milito estus nula se franca regis- 
taro estus atendinta almenaŭ, antaŭ la starigo de mal- 
permeso pri sendo de v armiloj k municio, ke la aliaj 
landoj estus alprenintaj similajn decidojn kun efektiva 
plenumado. Sed en nunaj momentoj estas senutilaj la 
diskutoj pri tiu afero. Kio nun estas interesa, certe ne 
estas scii du decas politiko de ne interveno, sed scii se 
oni povas ĝin subteni, post apero de certaj faktoj. 

Malago falis, k anglaj jurnaloj diris, ke temas pri 
itala venko. La heroaj milicoj defendas Madridon kon- 
traŭ atakoj de dungita armeo, konsistanta el maŭroj k 
germanoj, sed ne el hispanoj tiu fremda soldataro klo- 
podas formi sieĝon. Miloj da faŝistoj alvenas ĉiusemajne • 
en hispanajn havenojn. Kaj dume, en Londono, la di- 
plomatofj misuzas la Jlempon per senfruktaj vortoj, en 
kiuj moleco k malvarmo kuniĝas kun malŝato pri rajto 
k leĝo. Tiu spektaklo provokis kriojn de ribelo k naŭzo 
en laboristaj medioj; en ĉiuj landoj, kie oni amas His- 
panion, oni suferas pro ĝi; ili fariĝas solidaraj al tiu 
brava lando ne nur pro komanaj sentoj k ideoj sed an- 
kaŭ pro klara aritaŭvido de estontaj rezultoj, koncerne 
al ceteraj liberaj landoj de Eŭropo, se internacia faŝismo 
venkus fanfarone preter la Pirineoj. 

Ĉie ripetiĝas sama demando: «—Ĉu tio daŭros 
ankoraŭ multe da tempo? Kiam ĉesigos Anglio k Francio 
tiujn vanajn diplomataĵojn, kiujn profitas faŝistoj per 
sendado de soldatoj al hispanaj havenoj, ĝis atin|jo de 
sufiĉa kvanto permesanta forlason de novaj sendoj?». 

- 'Nia amiko Camille Hujsmans, prezidanto de belga 
parlamento, kiu—kune kun aliaj socialistoj—ĵus vojaĝis 
inkognite tra Hispanio, revenis kun la firma konvinko 
ke kontraŭ la nefleksebla rezistado de tuta popolo his- 
pana al fremda invado, la forkoj de faŝista. infero ne 
venkos; sed se oni permesas la intervenon de Germanio 


La sendependeco de Hispanio 



Esiingrame la incendion per gazolino kun pelrolo 


k Italio, la demokrataj registaroj akiros la respondecon 
pri senfina plilongigo de tiu terura milito, kiel okazis en 
Rusio dum jaro 1918, kiam la fremda interveno. ne 
donis la venkon al Koltchak k Denikin, sed prokras- 
tigis dum kelkaj monatoj ilian finan malvenkon. 

En Belgio, kiel en Francio, kie la ŝtatestroj ĉiel 
defendas la politikon de ne interveno k tio nur «por la 
bono de la patrio» ofte oni asertas ke, la demokrataj 
registaroj nur havas jenan alternativon: la ne interveno 
aŭ la perforta interveno, kiu iniciatus, tere, mare k aere, 
militon inter la eŭropaj faŝistaj k antifaŝistaj potencoj. 

Sed tiu piilita interveno—laŭ inversa senco sed per 
samaj rimedoj ol dum tempoj de la nomata «Restarigo» 
—ne estas, kion petas niaj hispanaj amikoj. Ili simple 
deziras ke oni ne liv-eru ilin, kun manoj ligitaj, al krimaj 
intencoj de la internacia faŝismo. 

Tial oni devas esperi, ke potencoj kiel Anglio k 
Francio, kiuj havas—pli ol Sovetio—la sorton de His- 
panio en siaj manoj, decidos elmeti al faŝistoj jenan di- 
lemon: aŭ ili akceptas tuj efikan kontrolon rilate al «vo- 
lontuloj» k al materialo, aŭ oni redonos al hispanaj 
amikoj la liberon ricevi helpon, per soldatoj k materialo 
senditaj al legitima registaro, kiu ĝismorte luktas 
kontraŭ perfidaj ribeluloj k fanatikaj frenezuloj. 

Sed inter tiuj ekstremoj ne estas io kroma: unu aŭ 
alial se ili ne fjndecidas k daŭre dubas, la demokratioj 
meritos la severan juĝon de Sankta Paŭlo: «Via frato, 
nuda k vundita, petis al vi helpon k vi ne atentis lin; 
vi lin mortigis». 

Emilo VANDERVELDE 


NIGRA BILANCO 

Laŭ oficialaj informoj, kiujn jus aperigis la konsilantaro dc 
Madrido, de la 7. de Novembro ĝis 15. de Marto, la aviadiloj k la 
obusoj faŝistaj detruis, tute aŭ parte, en la rnterno de la urbo, noiL 
cent okdek domojn; el ili dek kvar lernejoj, ok preĝejoj, naŭ aziloj 
por maljunuloj k infanoj, kvar hospitaloj, du muzeoj k !a ejoj dc 
Akademioj de la Historio k de la Lingvo. i 

En la bilanco, pri vikiimoj pro faŝista bombardado, la tuta 
sumo atingas jenajn ciferojn: 907 mortintoj subitaj kun 2.809 vun- 
ditoj. E1 ĉi tiuj mortis poste 570. Plie oni mencias 450 malaperintoj. 

Unu el plej belaj kvartaloj estas plene fordetruita. En la antaŭa 
statistiko, oni ne kalkulas !a centojn da modestaj loĝejoj renver- 
sitaj en la apudaj antaŭurboj kie falis 214 mortintoj k 695 vunditoj 
pro aeraj atakoj al tiuj laboristaj zonoj. Jen la promesita feliĉo! 


nun liberiga faktoro internacia! 

POPOLFRONTA VIDPUNKTO 

KLASBATALO KAJ DEMOKRATIO 

La voĉo de nia buiteno naskis vigle laŭtan ehon en Ksperantio. Tre ofte ni 
ricevas tikiajn demandojn pri nia situo inter klasbatalo k demokratio. Ni tial 
volas fari kelkajn konsiderojn k submeti ilin je la ekzameno de nia legantaro. 

Agnoskinte la ekziston de la klasbatalo, kiel logikan sekvon de kapi- 
talista socio,’dika kerno de la afero kuŝas en la demando, ĉu eblas mildigi 
ĝiajn akraĵojn per evoluaj procedoj—t. e. per leĝoj celantaj plibonigi la viv- 
kondiĉojn de la laboristaro, kun kreskanta damaĝo por la privataj interesoj 
de la posedanta klaso—aŭ ĉu la sola elirvojo, por ordigi la mondan haoson, 
estas perforta proleta revolucio seniganta>abrupte la ekspluatantojn je iliaj 
privilegioj. Kompreneble, la demokratoj daŭre k obstine kredas, ke sufiĉas 
vera demokratio por aranĝi, iom post iom, pli bonan situacion. Aliflanke, la 
revoluciuloj asertas persiste, ke nur profunda amasa ribeliĝo, renversanta la 
fundamenton de la socio, kapablas solvi la problemon. Ĉar en la mondo ĉio 
estas relativa; niaopinie, ambaŭ te 20 j ĝnstas parte k ankaŭ parte malpravas. 
Ni provos klarigi nian penson tiurilate. 

La demokratoj devus atenti la fakton—kiun la klasbatalanoj siaflanke 
devus ne malatenti—ke teorioj fiaskas antaŭ la realaj eventoj nuntempaj. 
Hodiaŭ nur valoras la praktika sperto kun la sufiĉa kapablo percepti, ke sur 
la scenejo de la mondo aperis nova metodo, kun lerta ŝajno de emfaza dok- 
trino f heroeca k mistika, por la intimaj s^ntoj de ĝenerala homo; nova 
faktoro de kruela politika perfortigo: Faŝismo! 

Kiam, el la cerbo de filozofoj k saĝuloj, fluadis diversaj sociaj progra- 
mo], por gaja stato k nobla feliĉo de la Homaro, tio, poste sin nomanta 
«faŝismo», kuŝis en densa mallumo. Neniu povis tiam antaŭvidi ĝin aŭ anti- 
cipi ĝian danĝeran k teruran ŝprucadon. Fakte—ni ne diskutu—faŝismo estas 
nova aspekto, nova taktiko, pli «scienca» k pli efika por la nuna tempo, de 
malnova sistemo: la kapitalismo! Se oni akceptas, ke ĝi adoptis maskon k 
novajn batalilojn, ni neniel devas resti naive katenigataj al niaj ĉiamaj, 
ŝablonaj, apartaj programoj de partioj, sindikatoj aŭ organizoj kun multaj 
kvereloj inter si, tro ofte nur pro simpiaj eksteraj detaloj. Ni uzu ankaŭ 
novajn procedojn por lukti kontraŭ la moderna armilo de la eterna malamiko, 
forjetante disputojn k masive unuigante komunajn k parencajn fortojn!. 

La afero statas tiel, kun sama valoro, inter antaŭenemaj homoj. La 
ununura diferenco estas, ke la demokratoj aljuĝas al evoluado absolutan 
efikon, dum la revoluciuloj fidas nur al revolucia agado la ŝanĝon de la uni- 
versala panoramo je alia pli justa sociordo. Nun, kiam la faŝismo ekspluatas 
ruze nian disdividiĝon por pli facile sukcesi, estas do afero de instinkta sin- 
gardemo la alianco de la proletaro kun la mezaj tavoloj por alfronti la 
komunan danĝeron de subita atako, venkobati ĝin k libere marŝi pluen al 
reala efektiviĝo de sonĝoj k revoj. . 

Cu demokratio? ĉu klasbatalo?: Unueco antifaŝista! ni estas firme certaj 
pri la fakto, ke la kunfandiĝo de la laboristoj kun la liberalaj intelektuloj sen 
forgeso pri la progresemaj, kvankam hezitemaj, etburĝoj en ampleksa Popola 
Fronto, favoras la kontraŭfaŝisman lukton, per forpreno de grundo al mal- 
amikaj radikoj. Se oni ne priaientas tiun ĉi nekontesteblan veron, oni riskas, 
ke tiuj mezklasanoj, pro dubo, timo aŭ konfuzo, naturaj en sia medio, estu 
varbataj de la faŝismo, kiu provas logi ilin per ĉiuj demagogiaj k impresaj 
rimedoj. Tamen ilia propra intereso puŝas ilin iri apud la proleta klaso, kun 
kiu ili havas komunan senton de libero k homa digno en sama naŭzo al faŝis- 
mo, moderna instrumento politika de ekstrema tiranio. Popola Fronto estas ja, 
cn ĉiu lando, paŝo antaŭen en la vojo de klasbatalo laŭ praktika metodo. 

Nur blindaj dogmemuloj rajtas ne kompreni la aperon de tiuj sociaj 
fenomenoj en la aktuala situacio. Krome, la teorio pri dividiĝo de la homoj 
en du solaj klasoj ricevis, laŭlonge de la tempo, fortan skuon. Se ni konsi- 
deras la ekziston de grand.nombra klaso, kiu staras en la mezo—k objektiva 
rigardo pruvas, ke tiel okazas—estas konvene, profite k interese fari solidan 
ligon kun tiu homa grupego, anstataŭ permesi stulte ke ĝi, erare sed fakte, 
kurti al la putraj vicoj de la faŝismo. 

La temo estas pri vivo aŭ morto. En milita Deriodo neniu homo, ĉu 
proleto ĉu demokrato povas rifuzi sian lojalan aliĝon k fidelan subtenon al 
potenca Popola Fronto, kies estarigo k plifortiĝo, sen forlaso, eĉ kun ĝentila 
respekto, pri apartaj programoj k doktrinoj, estas necesa kondiĉo k garantio 
de grandioza venko kontraŭ la abomena monstraĉo, kiu hodiaŭ ne vante 
habilas sed freneze atakas k furioze murdas... 

Kunigi ĉies fortojn, jen estas la nuna devo de ĉiu konscia antifaŝisto— 
klara unuiga vorto—laŭ postulo de la cirkonstancoj Kontraŭstari, per teoriaj 
subtilaĵoj, la plenumon de tiu urĝa bezono estus danĝera fanatikemo aŭ 
balainda mallerteco,.ĉiam malfacila baro por plej decida ŝtupo en la supren- 
iranta marŝo al vivo sen sufero. La propra sperto, por ni, estas instruol 



Frederika Montseny, ministro de Saneco k 
Socia Interhelpo; ŝi apartenas al sindikata 
organizo C. N. T. k estas la unua virino, en 
Hispanio, kiu okupas postenon de ministro. 

EPIZODOIEL LA FHONTO 

En Madrido, kiam faŝista armeo 
estis jam tuj atakonta la ĉefurbon, 
oni urĝe alvokis la laboristajn orga- 
nizojn al rekrutigo de bezonataj miloj 
da defendantoj. 

Amase alfluis laboristoj, kiuj pre- 
tiĝis al batalo kontraŭ la ribeluloj, 
sed ĉar ne estis sufiĉe da armiloj por 
ĉiuj, oni elektis tiujn fizike plej taŭgajn 
soldatojn. Entuziasme ili tuj ekmarŝis 
al frontaj tranĉeoj k tiam oni rimar- 
kis, ke malantaŭ tiu taĉmento kun- 
marŝis, en amasa grupo, granda 
kvanto da laboristoj sen armiloj. Ili 
estis la ĵus rifuzitaj volontuloj. 

Kelkaj deinandis al ili: «Kien vi 
iras? kion vi povos fari sen armiloj?» 

Serioze. kun firma decido, ili res- 
pondis «— Ni iras ankaŭ al tranĉeoj, 
ĉar certe kelkaj mortfalos. Tiam ni 
prenos la armilojn... 

♦ ♦ ♦ 

Dum la unuaj semajnoj de 1’ milito 
oni luktis improvize; iom post iom 
kreskas forta k potenca organizo, en- 
tuziasma disciplino je la servo de 
popola registaro, jam donis fruktojn. 

Jen epizodp, kiu pruvas ĉi supran 
aserton: En Asturia fronto k dum 
atako al Oviedo, grupo da milicanoj 
— naŭ soldatoj kun kaporalo — pro 
erara timo resti envolvitaj, forlasis 
strategian malgrandan pozicion. Ili 
estis tuj juĝataj k mortpunitaj. 

Kiam ili sciiĝis pri la puno, unu 
el ili antaŭenpaŝis k diris: «Ni eraris, 
sed se vi perdonas nin, ni promesas 
rekapti, hodiaŭ mem, la forlasitan 
pozicion». Oni permesis al ili la ple- 
numon de tiu celo, k dum vespero la 
dek soldatoj iniciatis la promesitan 
konkeron. Post tridek minutoj la po- 
zicio denove estis en manoj de tiuj 
bravaj soldatoj, kiuj tiamaniere el- 
montris sian entuziasmon k discipli- 
non, momente forgesitaj pro konfuzo. 

Nia unua venko 


sur 




Ni atingis nian unuan vcnkon sur cbenaĵo, apud 
vilaĝo Arganda kun milda horizonto dc paŝtcjo. 

Atakof, dcfcndoj, marŝoj k kontraŭmarŝoj... sed ni 
perdis, tagon post tago, vilaĝojn, urbojn, montojn k 
valojn. Forta obscdo, la obsedo pri acroplanoj k tankoj, 
dum la unuaj momcntoj, semis malordon k nevenkeblan 
angoron inter niaj nespertaj milicanoj. 

Ni militis senorde, improvize, kun malfidoj, kelkafoje 
ĝustaj sed alifoje neĝustaj.' Mankis taŭga materialo, 
fidindaj teknikistoj k konkretaj planoj. Jen ĉagreno! 

Kial malfruis tri monatojn la faŝistoj, en marŝo de 
Ekstremaduro ĝis Parko de Madrido? Ili estus povintaj 
kapti la ĉefurbon post kvinsemajna vojaĝo. Sed ili mal- 



havis aŭdacon, iniciativon k atakemon; male, ili havis 
rutinon k malkuraĝon. Ili timis siajn proprajn venkojn, 
tiom facile akiritajn. 

Plie, ili estis mallertaj ĉar preferis la sentimentalan 
celon de Toledo anstataŭ la praktikan k strategian celon 
de Madrido... k ili marŝis apud rivero Tajo anstataŭ 
marŝi per centra ŝoseo rekte al ĉefurbo. 

Ili organizis en najbara vilaĝeto Leganes urbes- 
traron por la ĉefurbo, kekajn muzikistarojn por festi la 
eniron k sep militajn tribunalojn en Segovia por orga- 
nizi, laŭ leĝa aspekto, la venĝadon, ĝuado de dioj... 

Sed kiam ili entreprenis la eniron, barikadoj k 
fusiloj konsistigis nedetrueblan barieron, antaŭ kiu la 
centroeŭropaj teknikistoj bruege fiaskis. Tiam ili haltis 
k meditis. Kion fari? ĉu manovri portranĉi komunikojn 
inter la urbo k montaro? ĉu ataki laŭ Saŭer’a taktiko? 
Franko decidis lastan solvon. 

Tiu kojna atako ankaŭ fiaskis, k oni sekvis, kon- 
sekvence, la unuan planon. Estis jus alvenintaj germa- 
naj k italaj trupoj; kunigante ilin al maŭroj k legianoj, 
oni formis kelkajn densajn kolonojn ŝturmajn, kiuj ata- 
kis la sudokcidentan parton de Madrido celante rompi 
niajn liniojn inter la urbo k montaro Gvadaramo, kie ili 
povus kapti niajn milicanojn k provoki katastrofon. 

Multenombra aviadilaro, potenca artilerio k granda 
kvanto da tankoj apogis la atakon, kiu progresis mal- 
rapide sed senhalte... ĝis kiam ili alvenis en plataĵon 
Las Rozas, pozicio praktike nedefendebla, kiu havis 
plej strangan garnizonon; la treege kurioza bataliono 
konsistanta el razistoj k viandistoj. Ili rezistis kiel vete- 
ranoj ĝis alveno de helpo k la batalo daŭris pli ol du 


semajnoj. La atakintoj perdis, laŭ ili mem, kvarmil solda- 
tojn. Ili konkeris Las Rozas, PozueJo k Aravaca, sed 
nenion plu. Tie ili estas ankoraŭ k nun estas niaj trupoj 
kiuj atakas brave k rekonkere. ™ 

Post la nova fiasko, intervenis la ambaŝadoro, vere 
milita gvidanto en faŝista zono, germana generalo von 
Faupel kiu devigis forlasi la antaŭan planon k starigi 
novan, pli ampleksan. Li elpensis vastan manovron per 
kiu oni devigos nin akcepti bafalon sur ebena kampo k 
oni kaptus la vojon de Madrido al Valencio. Kaj oni 
tion serĉis. Generalo uon Faupel, staba komandanto de 
german-ital-maŭr-irland-portugala armeo, abrupte ata- 
kis la zonon kie fluas riveroj Jarama k Tajuna. Li celis 
konkeri, pleje dum kvin tagoj, Arganda k Ciempozuelos,. 
iri ĝis Alcala de Henares, kuniĝi tie kun la kolono de 
faŝista generalo Moscardo, kiu venos el Sigŭenza k. 
tiamaniere tranĉi ĉian komunikilon de Madrido k venki 
la respublikan armeon de la centra sektoro, kiu estas la 
plej potenca k plej bone organizita el ĉiuj, kiuj defendas 
laŭleĝan reĝimon. 

Tuj post komenco de tiu atako, la faŝistoj anoncis 
nepre tujan sukceson, eĉ pajaca generalo Kejpo anoncis 
per radiostacio Seviljo, ke antaŭ ol fino de Februaro, 
Madrido apartenos al faŝismo. 

Sed la defendantoj de la ĉefurbo ne inalkuraĝiĝis 
pro tio; alvenis helpantoj, oni koncentrigis artileriom 
aeroplanoj intense laboris. Niaj trupoj rezistis la atakon 
k tuj kontraŭatakis. 

Nia ofensivo plifortigis la moralon de niaj soldatoj 
k senmoraligis la faŝistojn. La popola armeo atakis la 
tranĉeojn de Faupel ne timante fusilpafojn, grenadojn 
nek mitralilojn; la faŝistoj sin defendis malfacile. 

Ni gajnis nian unuan batalon sur ebena kampo, 
kontraŭ germanoj, italoj, maŭroj k legianoj, kontraŭ ger- 
mana generalo k kontraŭ stabo veninta el Postdam... 



GENERALO FRANKO 

SUPERA ESTRO DE «NACIA» ARHEO 

Laŭ rigora statistiko. bonc zor- 
gita k kiu konsistas cl detaloj k 
ciferoj kontrolataj, hispanaj ribe- 
luloj ricevis jenan soldatan helpon: 
78.000 maŭroj, 59.000 germanoj, 
82.000 italoj k 12.000 irlandanoj, 
poloj, portugalanoj k aliaj. 

Entute 211.000 «volontuloj» de la 
faŝistaj registaroj; tiuj ciferoj re- 
prezentas nur la sendojn, alveniu- 
taj en nia lando ĝis komenco de 
Marto. Ankoraŭ alvenas senhalte, 
sed pri novaj kvantoj ni raportos 
en taŭga momento. 

Dume, nia popolo luktas k kon- 
traŭstaras la atakon de tiuj kolosaj 
fortoj, k en Londono rondeto de 
gravuloj seriozmiene diskutas... 
atendante la pereon de. digna po- 
polo por akcepti rabon kiel nor* 
malan diplomatan fakton. 

Malgraŭ tiu farso, kontraŭ liu 
bur eska ĥoro, Hispanio staras k 
donas respondon per arogaj tratoj. 

• Belgaj parlamentanoj jus vizitis la 
ĉefurbon k batalfronton; ili aperigis 
en gazetaro jenan noton: 

«La kamaraaoj Nevse k Van Eyu- 
donck, senatanoj; Saint k Delsonck, 
deputitoj, salutas la nevenkeblan po- 
polon de Madrido, kiu tiel heroe re- 
zistas sangajn atakojn de internacia 
faŝismo. Pii ol iam ni estas konvin- 
kitaj ke hispana lukto estas lukto por 
la paco k libero de tutmonda demo- 
kratio. Ni, belgaj parlamentanoj, pro- 
mesas kunhelpi per niaj personaj 
klopodoj al urĝa k efika apogo al de- 
fendantoj de la libero en Hispanio.» 

• Laŭ kelkaj italaj kaptitoj en Gua- 
dalajara, oni promesis pagi al ser- 
ĝentoj ĉiufagan salajron de 100 ptoj. 
k al soldatoj 20 ptoj., sed ĝis nun ili 
enspezis neniom. Krom la perforto 
aŭ trompo, ili ricevis mokon. 

• Anglaj ekleziuloj, A. S. Duncan 
Jones, Dean of Chichester; Francis 
Muderhiil, Dean of Rochester, Henry 
Brinton, vizitis Hispanion por raporti 
pri la situacio. Ili publikigis longan k 
objektivan raporton per kiu ili sincere 
informas laŭ propra vidpunkto. 

Ankaŭ ili raportas pri registara 
organizo por gardi artajojn k pri pro- 
testantaj diservoj, kiuj regule funkcias 
en Madrid k Valencio, pri la antikle- 
rikala movado en nia lando, kiu ne 
agitas kontraŭ Dio n'ek kontraŭ religio 
sed krontraŭ klerikaluloj, kiuj eks- 
pluatis la popolon. Fine ili montras 
sian simpation al hispana popolo. 

• En Galizia regiono, post laborista 
malvenko, grandaj grupoj da labo- 
ristoj fuĝis al montaro kie ili rezistas 

A 

ankoraŭ. Ciutage pligrandiĝas ĝia 
kvanto; ili okupas nealireblajn pozi- 
ciojn k diversfoje senditaj trupoj ne 
sukcesis venki ilin. 

Tiuj grupoj tranĉis komunikadon 
kun Portugalio tra tiu loko. 

Eble baldaŭ niaj bravaj soldatoj 
povos helpi tiujn heroojn. 

• Ĉiuj ifalaj kaptitoj — jam estas 
grandega kvanto da ili—deklaras ke 
oni anoncis al ili ke la trupoj marŝos 
al Abisenio, sed poste oni transportis 

A • 

ilin al Hispanio. Ciuj facile raportas 
pri la organizo de itala armeo, pri la 
estroj, pri la armiioj k pri ia ricevitaj 
ordonoj. Tamen, Mussolini daŭre 
asertas ke li «ne intervenas». 

• Faŝista gazeto «Diario Vasco» el 
San Sebastian anoncas la 11. Marto 


ke la provincestro eksigis pli ol du 
cent vilaĝajn instruistojn. 

Tion oni faris post la eksigo de 
profesoroj en universitaljoj k liceoj. 
Certe la faŝistoj komencas krei nova» 
civilizon laŭ pli nova sistemo. 

• Komandanto Luciano Antoni Sil- 
va, itala kaptito, inter alie deklam ke 
per itala interveno en nia iando oni 
intencas starigi en Hispanio interna- 
cian faŝistan Ligon. 

Eble estas tia la intenco, sed certe 
ili ne atingos tian filantropian celon, 
ĉar hispana popolo scias lukti k morti 
por eviti tion. 

• Aliaj kaptitoj deklaris: «Oni anon- 
cis al ni ke ni iras nur por partopreni 
filmon sed malgraŭ tio ni estis sen- 
ditaj al Hispanio. Oni parolis al ni 
kontraŭ la hispanaj «ruĝuloj* * sed 
nun ni konstatas, ke hispanoj estas 
samkiel ni, italoj, ili nin konsideris 
kiel fratojn. Kiam la aliaj italoj scios 
tion certe ili deziros veni kun ni.» 

• Laŭ informoj el internacia gaze- 
taro, generalo Franko interkonsentis 
kun Germ^nio la liveradon de 300.000 
tunoj da fera mineralo ĉiujare dum 35 
jaroj kiel pagon por milita materialo, 
kiun li nun ricevas. Certe Hitler ne 
faris bonan negocon ĉar la realigo 
de tia promeso neniam estos efektiva. 

• Ni ricevas infcrmon, laŭ kiu la 
arestitoj en italaj karceroj estas libe- 
rigitaj k senditaj al nia lando kiel 
«volontuloj». Ciuj estas senditaj al 
haveno Specia por enŝipiĝo k vojaĝo 
al Hispanio kie ili jam pliriĉigas la 
«naciistan»armeon de Franko. 

• Nia registaro ordonis laŭleĝan 
rekrutigon k la alvoko sukcesis tia- 
grade ke la unua tago sin prezentis 
85 °/ 0 da viroj kalkulataj en la kon- 
cerna dekreto. Neniam okazis, eĉ dum 


JEINI RRUVO! 

Ĉefa Oficejo de Ia Stabo 

0 

Arcos, la 13. Marlo 1937 (15. u jaro 
de Faŝista Erao). Numero 2759. 

Celo: Telegramo de 1' Duce. 

Mi komunikas la sekvantan telegra- 
mon, kiun sendas la Duce : «Mi ricevas 
en ŝipo POLA, dum vojaĝo al Libia, la 
sciigojn pri la granda batalo, kiu okazas 
en direkto al Guadaiajara. La incidentojn 
mi atentas kun firma kuraĝo, ĉar mi estas 
certa ke la impeto k obstino de niaj Iegia- 
noj venkos Ia malamikan rezistadon. Fra- 
kasi la internaciajn fortojn estos grand- 
valora k politika sukceso. Sciigu Ia 
legianojn ke mi sekvas atente ilian luk- 
ton, kiu sendube finiĝos per la venko.— 
Mussolini.» La divizia generalo, 

Manzini (Subskribita) 

normala situacio, tiel plena sukceso. 
Oni devas kalkuli ke tiuj, kiuj mankis 
jam luktas kiel volontuloj aŭ laboras 
en militaj industrioj. ' 

® La ribeluloj denove serĉas maŭ- 
rojn. Poraranĝi la aferon ili interkon- 
sentis kun la granda. viziro de Maroko 
Sidi Mohamed Ben Ali, kiu ricevis 
inviton por vojaĝi al Hispanio. 

Li vizitis faŝistan zonon kie la mi- 
litistoj festis lin k petis novajn sen- 
dojn de malfeliĉuloj 

• Speciala poŝta oficejo funkcias en 
faŝista zono je la ekskiuziva servo de 
italaj trupoj.ĉi estas nomata:Speciala 
Poŝtoficejo numero 500 V-17, k ĝin 
regas leŭtenanto Bartolini Romano. 

• ' La Internaciaj Brigadoj, kiuj tiel 
heroe luktaŝ sur batalkampo kontraŭ 
la faŝismo, ne nur donas sian sangon, 
sed ankaŭ helpas ariergarde por la 
venko. ĵus ili donacis al konsilantaro 
por defendo de Madrid, por la civila 
loĝantaro, gravan kvanton da nutra- 
joj, laŭ ĉi suba listo: 80.000 kgj. da 
densigita lakto, 30.000 kgj. da sekaj 
legomoj, 20.000 kgj. da pizoj k 100.000 
kgj. da viando. Tiun donacon konsis- 
tigis la ŝparoj faritaj de niaj interna- 
ciaj kamaradoj, kiuj batalas ne forge- 
sante virinojn k infanojn. 


SPEGULO 


ŝen makulo de via fervoro k de via subteno 

- estas ĉiu paĝo de POPOLA FRONTO, kiel 

reflekto de la grado de via aktiva partopreno. 

Monereto, sen celo en via poŝo, povas esti grafika argumento en 
nia gazeto! Kombino de vortoj povas esti baterio se vi donas municion! 
Ĝenerala Internacia Adreso NEDERLANDA ADRESO 

nur por mono nur por mono cc holar danoj 

' GUSTAVE FARENC PETRO van der PLANK 

53, Rue Brise-Pain • Van Speijkstraat, 48-1 • 

Poŝtĉekkonto 13944 Orleans * poŝiĝiro 245542 

ORLEANS (Loiret) FRANCIO AMSTERDAM W. Nederlando 

REDAKCIA ADRESO POR ĈlO ALIA 

POPOLA FRONTO —Mar, 25, Valcncia (Hispanio) 

